Spisak guvernera Pennsylvanije
Guverner Commonwealtha Pennsylvania je najviša izvršna funkcija u vladi američke savezne države Pennsylvanije, kao i vrhovni komandant vojnih snaga Nacionalne garde ove savezne države. Guverner ima dužnost da provodi državne zakone, te mogućnost da odobri one zakone koje donosi zakonodavna skupštine, a ima mogućnost i da uloži veto na predložene zakone. On također ima mogućnost i da sazove zakonodavnu skupštinu. Guverner može dati pomilovanje osim u slučajevima veleizdaje, ali samo uz preporuku odbora za pomilovanja. U svojoj historiji, Pennsylvania je imala 46 guvernera, a prije proglašenja nezavisnosti SAD-a, imala je i sedam predsjednika Vrhovnog izvršnog vijeća. Dva guvernera su imali neuzastopne mandate, tako da je bilo ukupno 55 mandata na obje funkcije (guvernera i predsjednika). Najduži mandat imao je prvi guverner, Thomas Mifflin, koji je bio tri puna mandata na mjestu guvernera kao i dvije godine na mjestu predsjednika. Najkraći mandat imao je John Bell, koji je bio samo 19 dana kao vršilac dužnosti guvernera nakon što je njegov prethodnik dao ostavku. Trenutni guverner je Tom Wolf, čiji je mandat počeo 20. januara 2015. godine.